[{"text_idx": "#000000", "text": "Free delivery when you spend \u00a350 in the UK"}, {"text_idx": "#000001", "text": "Gwrd (squash) haf wedi\u2019i farinadu gyda menyn tsili a thomato olosgedig"}, {"text_idx": "#000004", "text": "Ar gyfer y menyn tsili"}, {"text_idx": "#000005", "text": "Pan mae corbwmpenni crwn caled a phadell batis gwrd ar gael, rhowch gynnig arnyn nhw ynghyd a\u0302 chorbwmpenni ar y gril. Rwy\u2019n tueddu i\u2019w sleisio i dalpiau er mwyn cael y mwyaf o\u2019r cyferbyniad mewn gwead, gydag ochr deneuaf y talpiau wedi eu mygu ac yn crensian tra bod yr ochrau a\u0302 chroen yn aros yn hufennog a mwyn."}, {"text_idx": "#000006", "text": "Sleisiwch y corbwmpenni i ddarnau 1cm ar eu hyd, a\u2019u rhoi mewn dysgl rostio fawr gyda\u2019r garlleg. Chwisigiwch weddill y cynhwysion ar gyfer y corbwmpenni mewn jwg, yna tywalltwch nhw dros y corbwmpenni sydd wedi eu sleisio a\u2019u cymysgu a\u0302\u2019ch dwylo i orchuddio\u2019r cyfan. Gorchuddiwch nhw a\u2019u gadael ar dymheredd ystafell am hyd at 2 awr, neu yn yr oergell am hyd at 24 awr."}, {"text_idx": "#000007", "text": "Pan rydych yn barod i wneud y barbeciw, sicrhewch nad yw\u2019n mygu a bod y colsion yn wyn. Golosgwch y tsilis ar gyfer y menyn tomato hyd nes bod llinellau du arnynt, yna tynnwch nhw oddi ar y gwres. Coginiwch ychydig o\u2019r corbwmpenni ar y tro hyd nes bod pob sleisen yn hollol feddal a bod marciau llinell o\u2019r gril ar bob ochr. Trosglwyddwch nhw i bla\u0302t ar gyfer eu gweini a thaenu halen ar ffurf darnau ma\u0302n drostynt. Cadwch hwy\u2019n gynnes o dan ffoil neu mewn popty gwres isel hyd nes eich bod yn barod i\u2019w gweini."}, {"text_idx": "#000008", "text": "I wneud y menyn tomato, torrwch y tsilis golosgedig gyda\u2019r garlleg a rhosmari. Defnyddiwch y tyllau brasaf ar ratiwr bocs i ratio\u2019r tomatos i ddysgl gymysgu (taflwch y crwyn, neu defnyddiwch nhw mewn stoc llysieuol). Cyfunwch y tomatos gyda\u2019r gymysgedd tsili a garlleg, yna ychwanegwch yr halen a\u2019r siwgr a\u2019i gymysgu. Trosglwyddwch y gymysgedd i sosban a\u2019i goginio dros wres canolig am 5-7 munud hyd nes bod ychydig o hylif ar o\u0302l yn y sosban a\u2019r tomatos wedi troi\u2019n lliw coch rhydlyd. Tywalltwch i ddysgl prosesydd bwyd a gadael iddo oeri. Ychwanegwch y dw\u0302r wedi\u2019i fygu, os ydych yn ei ddefnyddio."}, {"text_idx": "#000009", "text": "Pan mae\u2019r gymysgedd tomato wedi oeri, ychwanegwch y menyn i\u2019r prosesydd bwyd a\u2019i chwisgio. Trosglwyddwch i ddysgl hyd nes eich bod yn barod i\u2019w weini."}, {"text_idx": "#000010", "text": "Cynheswch y menyn yn ofalus cyn arllwys llond ychydig o lwyau dros y corbwmpenni\u2019n ysgafn cyn ei weini, gan roi\u2019r gweddill mewn dysgl ar y bwrdd."}, {"text_idx": "#000011", "text": "Gellir defnyddio unrhyw fenyn dros ben i\u2019w gymysgu gyda ffa gwyrdd wedi eu coginio; ei dywallt yn ysgafn dros gyw ia\u0302r; wedi ei daenu ar frechdan; wedi ei gymysgu a\u0302 phasta neu risoto ychydig cyn ei weini neu wedi ei daenu ar dost gydag wyau i frecwast."}]